༡༽རྒྱལ་སྤྱིའི་ནང་དུ་རྩེད་འགྲན་འདྲ་པོ་ཞིག་གི་དབང་དུ་བྱེད་ན།རྒྱལ་སྤྱིའི་ཐོག་ལ་༼ཨོ་ལིམ་ཕིག་༽ཟེར་བ་འདྲ་པོ།དེ་བཞིན་གླིང་ཆེན་ནང་ཕན་ཚུན་དང་རྒྱལ་ཁབ་ཕན་ཚུན།ཚོགས་པ་དང་ལུང་ཚན་ཕན་ཚུན་བར་ལ་རྩེད་མོའི་རིགས་ཀྱི་བྱེད་སྒོ་སྣ་ཚོགས་པ་ཞིག་སྤེལ་དང་སྤེལ་བཞིན་པ་དེ་རེད།རྩེད་རིགས་ཀྱི་བྱེད་སྒོ་དེ་ཚོ་ཐོག་མའི་ཆ་ལ་འཛུགས་མཁན་ཚོས་དམིགས་ཡུལ་དེ།རྒྱལ་ཁབ་དང་རྒྱལ་ཁབ་ཀྱི་བར།ཚོགས་པ་དང་ཚོགས་པའི་བར།མི་དང་མིའི་བར་ལ་སེམས་ཐག་ཉེ་བོའི་མཐུན་འབྲེལ་དང་།ལྟད་མོ་ལྟ་མཁན་ཚོ་ལ་སྤྲོ་སྣང་དང་།རྩེད་མོ་བ་ཁོང་རང་ཚོ་ལ་ཡང་ལུས་བདེ་ཐང་ཡོང་བ་སོགས་གཞི་བཟུང་གིས་བཙུགས་ཡོད་ཀྱི་རེད་བསམ་གྱི་འདུག།ཡིན་ན་ཡང་ད་ཆར་དེ་དག་མང་ཆེ་བ་ཞིག་དམིགས་ཡུལ་དེའི་ཐོག་མ་སོང་བར་རྒྱལ་ཁབ་སོ་སོའི་མིང་གྲགས་དང་རྒྱལ་ཁབ་ཕན་ཚུན་འགྲན་རྩོད་ཀྱི་རྣམ་པ་དང་།གང་ཟག་སྒེར་སོ་སོ་ཡིན་ན་ཡང་མིང་གྲགས་དང་དཔལ་འབྱོར་འདུ་འགོད་འདྲ་པོ་ཞིག་གི་བསམ་བློའི་ཐོག་ནས་རྩེད་འགྲན་བྱེད་པའི་རྣམ་པ་ཞིག་ཆགས་སྡོད་ཀྱི་ཡོད་རེད།དེ་ལ་བརྟེན་ནས་སེམས་ཐག་ཉེ་པོ་དང་སེམས་གཏིང་གི་མཛའ་བརྩེའི་འབྲེལ་ལམ་དེ་ཡག་ཏུ་འགྲོ་བའི་ཚབ་ཏུ་སྡུག་ཏུ་ཕྱིན་པ་དང་།ལྟད་མོ་ལྟ་མཁན་ཚོ་ལ་ཡིན་ན་ཡང་སྤྲོ་སྣང་སྟེར་བའི་ཚབ་ཏུ་དངངས་སྐྲག་དང་འཇིགས་སྣང་།ཕན་ཚུན་ཞེ་འཁོན་སླེབས་པའི་རྒྱུར་འགྲོ་བ་འདྲ་བོ་མཐོང་གི་འདུག